Imperiumin vastaisku

**Imperiumin vastaisku** (), uudelleenjulkaisuna **Star Wars: Episodi V – Imperiumin vastaisku** () on vuonna 1980 ensi-iltansa saanut yhdysvaltalainen eeppinen avaruusoopperaelokuva, jonka on ohjannut Irvin Kershner. Se on *[[Tähtien sota]]* -elokuvasarjan ilmestymisjärjestyksessä toinen osa ja episodijärjestyksessä viides. Elokuvan pääosissa esiintyvät Mark Hamill, Harrison Ford, Carrie Fisher, Billy Dee Williams, Anthony Daniels, Kenny Baker, David Prowse, James Earl Jones, Peter Mayhew, Frank Oz ja Alec Guinness. 

*Imperiumin vastaisku* mainitaan usein alkuperäisen *Tähtien sota* -trilogian parhaana osana. Elokuva palkittiin Oscarilla parhaasta äänityksestä, ehdokkaana se oli myös lavastuksesta ja John Williamsin musiikista.

## Juoni

Kuolemantähden tuhosta on kulunut kolme vuotta. Galaktinen Imperiumi on ajanut Kapinaliiton pois Yavin 4:stä, mutta Luke Skywalker, Han Solo ja prinsessa Leia ovat perustaneet uuden tukikohdan jääplaneetalle nimeltä Hoth. Luke lähtee tutkimaan mahdollista meteorin törmäystä, mutta se osoittautuukin Darth Vaderin lähettämäksi luotaindroidiksi. Sitten Luke joutuu karvaisen wampa-hirviön vangiksi. Han Solo lähtee etsimään Lukea. Luke vapauttaa itsensä valosapelillaan, mutta joutuu keskelle jäätävää lumimyrskyä. Hän näkee näyn, jossa edesmenneen Obi-Wan Kenobin henki käskee häntä menemään Dagobah-planeetalle jedimestari Yodan oppiin. Han löytää Luken ja pelastaa tämän. Seuraavana aamuna kapinallisten lumikiiturit hakevat heidät takaisin tukikohtaan. 

Sillä välin Imperiumin laivasto saa selville kapinallisten tukikohdan sijainnin ja aloittaa hyökkäyksen massiivisilla AT-AT-kävelijöillään. Imperiumi saa tukikohdan valloitettua, mutta Han ja Leia pakenevat *[[Millennium Falcon]]illa* C-3PO:n ja Chewbaccan kanssa. He joutuvat keisarillisten TIE-hävittäjien jahtaamaksi, mutta Solo päättää lentää asteroidivyöhykkeen läpi. TIE-hävittäjät tuhoutuvat ja *Falconin* hyperajomoottori hajoaa. Vader kutsuu joukon palkkionmetsästäjiä, mukaan lukien Boba Fettin auttamaan jäljittämään *Falconin*. Samaan aikaan Luke ja R2-D2 saapuvat X-siipihävittäjällään Dagobahiin. Luke kohtaakin pian laskeutumisen jälkeen kummallisen olennon, joka paljastuu itse jedimestari Yodaksi. Yoda ei haluaisi kouluttaa Lukea, mutta Obi-Wanin ääni taivuttelee hänet muuttamaan mielensä.

Han ja Leia saapuvat planeetta Bespinin yllä leijuvaan Pilvikaupunkiin ystävänsä Lando Calrissianin luokse tietämättä Fettin seuranneen häntä. Vader keskustelee myös hologrammin välityksellä keisarin kanssa, kertoen Lukesta ja ehdottaen tämän käännyttämistä Voiman pimeälle puolelle. Dagobahissa Yoda lähettää Luken luolaan, jossa Voiman pimeällä puolella on vahva vaikutus. Luke näkee näyn, jossa hän taistelee Darth Vaderia vastaan ja löytää tämän kypärän alta omat kasvonsa. Myöhemmin Luke näkee uuden näyn, jossa Han ja Leia kärsivät. Luke lähtee vastoin Yodan sekä Obi-Wanin hengen neuvoja pelastamaan ystävänsä luvaten vielä palata Dagobahiin suorittamaan jedikoulutuksensa loppuun.

Pilvikaupungissa Lando pettää ystävänsä ja luovuttaa heidät Vaderille ja Fettille. Vader aikoo käyttää heitä syöttinä ja kiduttaa Hania houkutellakseen Luken ansaan. Lopulta Han viedään kammioon, jossa hänet jäädytetään karboniittiin. Sitten Fett lähtee viemään Hania tämän velkojana toimivalle gangsteri hutt Jabballe. Lando alkaa katua tekojaan ja vapauttaa Leian, Chewbaccan ja C-3PO:n. He epäonnistuvat pelastamaan Hanin, joten he pakenevat Pilvikaupungista. 

Samaan aikaan Luke saapuu Pilvikaupunkiin ja joutuu valosapelitaisteluun Vaderin kanssa. Taistelu loppuu, kun Vader katkaisee Luken oikean käden. Taistelun päätteeksi Luke saa kuulla Vaderilta tämän olevan hänen isänsä. Obi-Wan on aikaisemmin kertonut Lukelle, että Vader on tappanut hänen isänsä. Vader yrittää saada Luken kanssaan pimeälle puolelle ehdottamalla, että he yhdessä tuhoaisivat keisarin ja hallitsisivat galaksia yhdessä. Kauhistunut Luke kieltäytyy ehdotuksesta ja heittäytyy kuiluun. Hän imeytyy ilmanpoistokanavaan ja päätyy roikkumaan Pilvikaupungin alapuolella sijaitsevasta antennista. Luke ottaa Voiman avulla yhteyden Leiaan, joka saa suostuteltua Landon pelastamaan Luken. R2-D2 korjaa *Falconin* hyperajon, jolla he pääsevät pakoon. Myöhemmin kapinallisten sairaalafregatissa Lukelle rakennetaan ja liitetään mekaaninen tekokäsi. Lando ja Chewbacca lähtevät *Falconilla* etsimään hutt Jabbaa ja Boba Fettiä pelastaakseen Han Solon. Luke, Leia, C-3PO ja R2-D2 katsovat *Falconin* lähtevän ja odottavat heiltä kontaktia. 

## Näyttelijät

## Kuvaukset
Elokuvan kuvaukset aloitettiin 5. maaliskuuta 1979 ja ne saatiin päätökseen 24. syyskuuta. Muutamat Hothille sijoittuvat kohtaukset kuvattiin Norjassa. Dagobahiin ja Pilvikaupunkiin sijoittuvat kohtaukset tehtiin Elstreen studioilla Englannissa.

## Vaihtoehtoisia versioita
Vuonna 1997, George Lucas päätti muokata kaikkia kolmea elokuvia sillä oli kulunut 20 vuotta, kun Uusi toivo (silloinen Tähtien sota) oli julkaistu teattereissa. Uuden toivon erikoispainos julkaistiin tammikuussa 1997. Imperiumin vastaiskun erikoispainos julkaistiin teattereissa 21. helmikuuta 1997. Nämä erikoispainokset julkaistiin myöhemmin VHS -muodossa. 

*Wampa (lumihirviö joka hyökkää Luke Skywalkerin kimppuun) on uusittu. Alunperin sen vartalosta nähtiin vain osa sekä muutama lähikuva, kun wampa aluksi yritti pysäyttää Luken sekä myöhemmin sen hyökätessä Luken ja hänen tauntaunin kimppuun. Nyt vuoden 1997 Special Edition teatterin uudelleenjulkaisussa wampan koko vartalo nähdään. Lisäksi myös nähdään, kun wampa syö Luken tauntaunia. 
*Luken repliikki R2-D2:lle ”You’re lucky you don’t taste too good.” on vaihdettu muotoon ”You were lucky to get of there.”
*Luke huutaa pudotessaan ilmastointikuiluun Pilvikaupungissa. (oikeasti Keisari Palpatinen huuto Jedin paluussa) 
*Darth Vaderin repliikki ”Bring my shuttle.” on vaihdettu muotoon ”Alert my Star Destroyer to prepare for my arrival.”.
*Uusi kohtaus, jossa Darth Vader saapuu sukkulalla lippulaivansa hangaariin. Tämä kohtaus on todellisuudessa vaihtoehtoinen versio *Jedin paluun* alkukohtauksesta. 
*Muutama Pilvikaupungin seinäpaneeli on vaihdettu digitaalisesti Pilvikaupungin ikkunoihin.
*Vaderin hengitys luolakohtauksessa on matalammalla tasolla.
*Uusia ja lisäkuvia Pilvikaupungista, jossa digitaalinen Falcon ja pilviautot lähestyvät ja lentävät läpi.
*Taustakuvat on korvattu joillakin alueilla uusilla digitaalisilla versioilla.
*R2 viheltää kahdesti sen jälkeen, kun Luke törmäsi suohon. 
*Suurin osa avaustaistelujaksosta rakennettiin uudelleen digitaalisesti läpinäkyvyysongelmien vähentämiseksi (mutta ei poistamiseksi).
*Lisätty digitaalinen kuva Slave I: stä (Boba Fettin alus), joka jahtaa Millennium Falconia tähtituhoajan kelluvista roskista.

Vuonna 2004 ilmestyneessa alkuperäisen trilogian DVD-versiossa tehdyt muutokset oli useimmiten tehty korjaamaan elokuvissa olevia virheitä. *Imperiumin vastaiskun* DVD-version merkittävimpiä muutoksia:
*Keisari Palpatinea esittää Ian McDiarmid, joka esitti Palpatinea myös muissa *Tähtien sota* -elokuvissa. (Alun perin *Imperiumin vastaiskussa* keisaria esitti Elaine Baker (Rick Bakerin silloinen puoliso), silminään simpanssin silmät, ja Palpatinen ääninäyttelijänä oli Clive Revill. Tämä keisari ei kuitenkaan näyttänyt tai kuulostanut muissa elokuvissa esiintyneeltä Palpatinelta.) 
*Special Edition -versioon lisätty Luken huuto tämän pudotessa Pilvikaupungin ilmastointikuiluun on poistettu.
*Boba Fettin ääninäyttelijä on vaihdettu Temuera Morrisoniksi, joka esitti *[[Star Wars: Episodi II - Kloonien hyökkäys|Kloonien hyökkäyksessä]]* Jango Fettiä. George Lucas selitti tämän sillä, että koska Boba on Jangon klooni, hänen tulisi myös kuulostaa isältään.
*Kun Darth Vader kysyy amiraali Piettiltä, onko *Millennium Falconin* hyperajo deaktivoitu, Piettin ja hänen vierellään seisovan upseerin arvomerkki on väärässä paikassa. DVD-versiossa molempien arvomerkit on digitaalisesti laitettu oikeaan paikkaan.
*Värivirheen takia Hothin lumi on hyvin sinistä ja epäselvää.

Vuonna 2011, Lucasfilm muokkasi jälleen kerran elokuvia Blu-ray julkaisua varten.

*Luken kimppuun hyökkäävässä Wampa-käsivarressa digitaalisesti poistettu nukkekuvausvirhe. 
*Pilvikaupungin ikkunaan on lisätty heijastus, kun pilviauto kulkee ohi.
*Sulatuskammioon on lisätty kipinöitä, kun Chewbacca etsii C-3PO:n jäänteitä Pilvikaupungissa.

Disney+:n julkaisun kanssa vuonna 2019 palveluun julkaistiin aiemmin ilmoittamattomat 4K-versiot kaikista elokuvista. Kunnostukset alkoivat vuonna 2010, kun George Lucas aikoi palauttaa elokuvat 3D-julkaisua varten. Suunnitelmat hylättiin, kun Disney osti Lucasfilmin vuonna 2012. Uudet restauroinnit korjaavat monia vaivanneita digitaalisen videon kohinanvaimennuksen ja värinkorjausongelmia DVD- ja Blu-ray-julkaisuissa. Näiden korjausten lisäksi suurin osa aiempien julkaisujen muutoksista on jätetty ennalleen. Nämä restauraatiot julkaistiin myöhemmin 4K Blu-ray-muodossa osana Skywalker Saga-laatikkosarjaa huhtikuussa 2020.

*Useita otoksia koko elokuvan aikana kompositioitiin uudelleen tai tehosteita muutettiin hieman, jotta ne näyttäisivät oikein 4K-tarkkuudella. 
*Lähikuva Wampan käsivarresta lyömässä Lukea kehystettiin hieman uudelleen, jotta nukkekäsivarren reuna olisi paremmin piilotettu. 
*Animaatiopyyhintä keisarilliseen laivastoon joka tulee, kun kenraali Rieekan ja Prinsessa Leia keskustelevat, on uusittu (samanlaisesti kuin vuonna 2004). 
*Kilpigeneraattorin räjähdys tehtiin uudelleen vuoden 2004 versiossa tehdyn värivirheen piilottamiseksi. 
*Kuvia Millennium Falconin ohjaamon sisätiloista leikattiin hieman, jotta ne näyttäisivät tiukemmilta. 
*Luken ja Vaderin valomiekan värit kaksintaistelun aikana Dagobahin luolassa muutettiin näyttämään vaaleammilta. 
*Vuoden 2011 Blu-ray-julkaisussa Pilvikaupungin uuniin lisätyt uudet savut ja kipinät korjattiin. 
*Hanin digitaalisiin hartioihin lisättiin uusi keinovalaistus (lisätty vuoden 2004 DVD-julkaisuun) ennen kuin hänet laitetaan hiilikammioon.

## Soundtrack
*Imperiumin vastaiskun* musiikin sävelsi John Williams. Elokuva esittelee kappaleen *[[Imperiumin marssi|The Imperial March]]*, jota käytetään Darth Vaderin ja Galaktisen Imperiumin tunnusmusiikkina. Kappaleesta on sittemmin tullut elokuvahistorian tunnetuimpia kappaleita.

21. syyskuuta 2004 julkaistiin kahden levyn soundtrack, jonka kappaleet ovat:
*1. 20th Century Fox Fanfare
*2. Main Title/The Ice Planet Hoth
*3. The Wampa’s Lair/Vision of Obi-Wan/Snowspeeders Take Flight
*4. The Imperial Probe/Aboard the Executor
*5. The Battle of Hoth (Ion Cannon)/Imperial Walkers/Beneath the AT-AT/Escape in
*6. The Asteroid Field 
*7. Arrival at Dagobah
*8. Luke’s Nocturnal Visitor
*9.  Han Solo and the Princess
*10. Jedi Master Revealed/Mynock Cave
*11. The Training of a Jedi Knight/The Magic Tree
*12. The Imperial March (Darth Vader’s Theme)
*13. Yoda’s Theme
*14. Attacking a Star Destroyer
*15. Yoda and the Force
*16. Imperial Starfleet Deployed/City in the Clouds
*17. Lando’s Palace
*18. Betrayal at Bespin
*19. Deal With the Dark Lord
*20. Carbon Freeze/Vader's Trap/Departure of Boba Fett
*21. The Clash of Lightsabers
*22. Rescue from Cloud City/Hyperspace
*23. The Rebel Fleet/End Title

## Suomalaisia arvioita
Suomessa aikalaisarviot olivat nihkeitä. Kymmenestä suomalaisesta ensi-iltakriitikosta yksi antoi *Imperiumin vastaiskulle* kolme tähteä, neljä arvostelijaa kaksi, kaksi yhden tähden ja muut eivät mitään, keskiarvona 1,44 tähteä neljästä.
*[[Video-opas|Video-oppaassa]]* vuodelta 1994 Markku Salmi antoi elokuvalle täydet viisi tähteä.

## Lähteet

## Aiheesta muualla

* Elokuvan viralliset kotisivut. 
*  
* Elokuvan eri versioiden eroavaisuuksia .